12. Epilepsijos priepuoliai ar kiti staigūs sąmonės būsenos pakitimai kelia rimtą pavojų kelių eismo saugumui, jei jie ištinka asmenį vairuojant varikliu varomą transporto priemonę. Epilepsija sergantis asmuo – asmuo, kuris per mažiau nei penkerius metus patyrė du ar daugiau epilepsijos priepuolių. Sukeltas epilepsijos priepuolis – atpažįstamo veiksnio, kurio galima išvengti, sukeltas priepuolis. Asmeniui, kuris patyrė priepuolį pirmą kartą arba kurio patirtas priepuolis yra pavienis, arba kuris buvo praradęs sąmonę, rekomenduojama nevairuoti. Reikalinga specialisto ataskaita, kurioje turėtų būti nurodytas draudimo vairuoti laikotarpis ir reikalaujamos paskesnės priemonės. ►C1 Labai svarbu, kad būtų nustatytas konkretus asmens epilepsijos sindromas ir priepuolio tipas, nes to reikia siekiant tinkamai įvertinti jo vairavimo saugumą (įskaitant tolesnių priepuolių riziką) ir paskirti tinkamą gydymą. ◄ Tai turėtų padaryti neurologas. 1 grupė: 12.1. ►C1 Pagal 1 grupę įvertintų epilepsija sergančių vairuotojų teisė turėti vairuotojo pažymėjimą nuolat peržiūrima iki tol, kol priepuoliai nesikartoja bent penkerius metus. ◄ Jei asmuo serga epilepsija, jis neatitinka kriterijų gauti vairuotojo pažymėjimą, kuriam netaikomos jokios sąlygos. ►C1 Turi būti pateiktas pranešimas vairuotojo pažymėjimus išduodančiai institucijai. ◄ 12.2. ►C1 Sukeltas epilepsijos priepuolis. Jei kandidatas gauti vairuotojo pažymėjimą yra patyręs žinomo provokuojamo veiksnio sukeltą epilepsijos priepuolį ir panašu, kad tas veiksnys nepasireikš vairuojant, toks asmuo gali būti pripažįstamas galinčiu vairuoti atskirais atvejais, atsižvelgiant į neurologo išvadą (jei reikėtų, vertinimas turėtų būti atliktas atsižvelgiant į kitas susijusias III priedo dalis (pavyzdžiui, poveikį išgėrus alkoholio arba sergant kitomis ligomis). ◄ 12.3. ►C1 Pirmas arba vienintelis neišprovokuotas priepuolis. Kandidatas gauti vairuotojo pažymėjimą, patyręs pirmą neišprovokuotą epilepsijos priepuolį, gali būti pripažįstamas galinčiu vairuoti, jei jis nepatiria priepuolių per šešių mėnesių laikotarpį ir jei atliktas tinkamas medicininis vertinimas. ◄ ►C1 Vairuotojams, kurių ligos prognozė gera, nacionalinės valdžios institucijos gali leisti vairuoti po trumpesnio laikotarpio. ◄ 12.4. Kitas sąmonės netekimas. Asmens sąmonės netekimas vertinamas atsižvelgiant į tai, ar yra rizika jam prarasti sąmonę vairuojant. 12.5. ►C1 Epilepsija. Vairuotojai arba kandidatai gauti vairuotojo pažymėjimą gali būti pripažįstami tinkamais vairuoti, jei jie per vienerių metų laikotarpį daugiau priepuolių nepatyrė. ◄ 12.6. ►C1 Tik miegant ištinkantys priepuoliai. Kandidatas gauti vairuotojo pažymėjimą arba vairuotojas, kurį priepuoliai ištinka tik miegant, gali būti pripažįstamas tinkamu vairuoti, jei nustatyta, kad laikotarpis, per kurį kartojasi tokie priepuoliai, nėra trumpesnis nei nustatytas laikotarpis, per kurį neturi būti jokių epilepsijos priepuolių. ◄ Jei epilepsijos priepuolių būna ne miego metu, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (Žr. „Epilepsija“). 12.7. ►C1 Sąmonei arba gebėjimui veikti poveikio neturintys priepuoliai. Kandidatas gauti vairuotojo pažymėjimą arba vairuotojas, kuris, be priepuolių, kurie, kaip įrodyta, neturi poveikio sąmonei ir nesukelia funkcinių sutrikimų, kitų priepuolių nėra patyręs, gali būti pripažįstamas tinkamu vairuoti, jei nustatyta, kad laikotarpis, per kurį kartojasi tokie priepuoliai, nėra trumpesnis nei nustatytas laikotarpis, per kurį neturi būti jokių epilepsijos priepuolių. Jei jis patiria kitokių priepuolių, vairuotojo pažymėjimas gali būti išduodamas tik tada, jei nuo paskutinio priepuolio yra praėję vieneri metai (žr. „Epilepsija“). ◄ 12.8. ►C1 Priepuoliai, atsiradę dėl gydytojo nurodymo pakeisti arba sumažinti epilepsijos gydymą. Pacientui gali būti patariama nevairuoti nuo gydymo nutraukimo pradžios ir vėliau šešis mėnesius po gydymo nutraukimo. Jei priepuoliai atsirado gydytojo nurodymu pakeitus vaistus arba nutraukus jų vartojimą ir jei vėl pradėtas taikyti ankstesnis veiksmingas gydymas, vairavimą reikia nutraukti trims mėnesiams. ◄ 12.9. Po epilepsijos gydymo tikslais atliktos operacijos. Žr. „Epilepsija“ 2 grupė: 12.10. ►C1 Kandidatas gauti vairuotojo pažymėjimą per reikalaujamą epilepsijos priepuolių nebuvimo laikotarpį turėtų nevartoti vaistų nuo epilepsijos. Turi būti atliktas tinkamas medicininis patikrinimas. Išsamiu neurologiniu patikrinimu turi būti patvirtinta, kad nėra jokios susijusios smegenų patologijos, o elektroencefalogramoje neužfiksuota jokia epileptiforminė veikla. Po ūmaus epizodo turėtų būti atlikta elektroencefalograma ir tinkamas neurologinis vertinimas. ◄ 12.11. Sukeltas epilepsijos priepuolis. Jei kandidatas gauti vairuotojo pažymėjimą yra patyręs žinomo provokuojamo veiksnio sukeltą epilepsijos priepuolį ir panašu, kad tas veiksnys nepasireikš vairuojant, toks asmuo atskirais atvejais, atsižvelgiant į neurologo išvadą, gali būti pripažįstamas galinčiu vairuoti. Po ūmaus epizodo turėtų būti atlikta elektroencefalograma ir tinkamas neurologinis vertinimas. Struktūrinį intracerebrinį sužeidimą patyrusiam asmeniui, kurio priepuolio rizika padidėjusi, neturėtų būti leidžiama vairuoti 2 grupės transporto priemonių iki tol, kol epilepsijos rizika nesumažės bent iki 2 % per metus. Prireikus vertinimas turėtų būti atliekamas atsižvelgiant į kitas susijusias III priedo dalis (pavyzdžiui, alkoholio vartojimo atveju). 12.12. ►C1 Pirmasis arba vienintelis neišprovokuotas priepuolis. Po tinkamo neurologinio vertinimo pirmą neišprovokuotą epilepsijos priepuolį patyręs kandidatas gauti vairuotojo pažymėjimą gali būti pripažįstamas galinčiu vairuoti, jei per penkerius metus nepatyrė daugiau priepuolių ir to pasiekė nevartodamas vaistų nuo epilepsijos. Vairuotojams, kurių ligos prognozė gera, nacionalinės valdžios institucijos gali leisti vairuoti po trumpesnio laikotarpio. ◄ 12.13. Kitas sąmonės netekimas. Asmens sąmonės netekimas vertinamas atsižvelgiant į tai, ar yra rizika jam prarasti sąmonę vairuojant. Sąmonės netekimo rizika turėtų būti 2 % per metus arba mažesnė. 12.14. Epilepsija. Reikia 10 metų nebepatirti daugiau priepuolių nevartojant vaistų nuo epilepsijos. Nacionalinės valdžios institucijos vairuotojams, kurių ligos prognozė gera, gali leisti vairuoti po trumpesnio laikotarpio. Tai taikoma ir jaunuolių epilepsijos atveju. Tam tikri sutrikimai (pavyzdžiui, arterijų ir venų ydingas susiformavimas arba intracerebrinė hemoragija) padidina priepuolių riziką, net jei priepuolių dar nepatirta. Tokiu atveju kompetentinga medicinos institucija turėtų atlikti vertinimą; vairuotojo pažymėjimas gali būti išduodamas tik tada, jei priepuolio rizika yra 2 % per metus arba mažesnė.